b'\n_START_ARTICLE_\nHerminio Men\xc3\xa9ndez Rodr\xc3\xadguez\n_START_SECTION_\nBiografia\n_START_PARAGRAPH_\nVa n\xc3\xa9ixer el 20 de desembre de 1953 a la poblaci\xc3\xb3 de Cand\xc3\xa1s, entitat de poblaci\xc3\xb3 pertanyent al municipi de Carre\xc3\xb1o i situada a Ast\xc3\xbaries.\n_START_SECTION_\nCarrera esportiva\n_START_PARAGRAPH_\nVa participar, als 18 anys, en els Jocs Ol\xc3\xadmpics d\'estiu de 1972 realitzats a Munic (Alemanya Occidental), on finalitz\xc3\xa0 quart en la semifinal de la prova masculina de K-2 1000 m. i quart en la final de repesca en la prova de K-4 1000 metres. En els Jocs Ol\xc3\xadmpics d\'estiu de 1976 realitzats a Mont-real (Canad\xc3\xa0) aconsegu\xc3\xad guanyar la medalla de plata en la prova de K-4 1000 metres al costat de Jos\xc3\xa9 Mar\xc3\xada Esteban, Jos\xc3\xa9 Ram\xc3\xb3n L\xc3\xb3pez i Luis Gregorio Ramos, a m\xc3\xa9s de finalitzar quart en la prova de K-1 500 metres i aconseguir aix\xc3\xad un diploma ol\xc3\xadmpic. En els Jocs Ol\xc3\xadmpics d\'estiu de 1980 realitzats a Moscou (Uni\xc3\xb3 Sovi\xc3\xa8tica) aconsegu\xc3\xad guanyar dues medalles: la medalla de plata en la prova de K-2 500 metres al costat de Guillermo del Riego i la medalla de bronze en la prova de K-2 1000 metres al costat de Luis Gregorio Ramos. En els Jocs Ol\xc3\xadmpics d\'estiu de 1984 realitzats a Los Angeles (Estats Units) particip\xc3\xa0 en les proves de K-2 500 metres, on finalitz\xc3\xa0 quart en la semifinal, i en la prova de K-2 1000 metres, on finalitz\xc3\xa0 set\xc3\xa8 i aconsegu\xc3\xad un nou diploma ol\xc3\xadmpic._NEWLINE_Al llarg de la seva carrera ha guanyat 8 medalles en el Campionat del M\xc3\xb3n de pirag\xc3\xbcisme, entre elles una medalla d\'or, una medalla de plata i sis medalles de bronze. _NEWLINE_En els Jocs Ol\xc3\xadmpics d\'estiu de 1992 realitzats a Barcelona (Espanya) tingu\xc3\xa9 una participaci\xc3\xb3 especial, ja que fou el pen\xc3\xbaltim rellevista de la torxa ol\xc3\xadmpica dins de d\'Estadi Ol\xc3\xadmpic de Montju\xc3\xafc, passant el relleu a Juan Antonio San Epifanio "Epi".'